Aalborg Stiftstidende, 1829-09-23
Russisketyrkiske Krigsbegivenheder. Om den russiske Armees Operationer meddeler en Skrivelse fra Belgrad af 3die September den Efterretning, at den har besat den hele Linie fra Adrianopel til Rodosto tilligemed dette vigtige Punkt selv. Posten fra Constantinopel af 25de August kunde man altsaa ikke vente, saafremt den russiske General ikke vilde tilstæde, at Posten tog sin sædvanlige Vei over Adrianopel. J Semlin var den 4de Septbr. udbredt det Rygte, at Kosakkerne den 27de August vare seete faa Mile fra Constantinopel. Endelig beretter man fra den Serviske Grændse af 30te August, at den russiske Armee, i Følge Handelsbreve fra Sophia havde forladt Adrianopel og at en Colonne havde taget Veien til Feri (paa Kortet Feredgik paa høire Bredde af Mariza Floden) ved Havbugten Enos, medens Hovedarmeen marscherer mod Constantinopel. Man formoder, at de mod Feri beordrede Tropper skulle sætte sig i Forbindelse med den russiske Eskadre uden for Dardanellerne og denne Manocuvre har i Sophia vakt store Bekymringer. Saameget er vist, at russiske Troppers Ankomst ved Archipelagets Kyster medfører umiddelbar Fare for Slottene ved Dardanellerne, og denne Fjendens truende Stilling paa flere Punkter kunde lettelig foranledige Gjæring i Hovedstaden. Kom det til Oprør, vilde Sultanens Liv, til hvilket hans Huses og Riges Vedvaren nu alene er knyttet, sikkert svæve i Fare. General Diebitsch's raske Operationer vise tydeligt hans Hensigt, hurtigt at fremtvinge Freden og vidne tillige om hans Mistro til det tyrkiske Ministeriums Forsikkringer, da han ellers rimeligviis, paa Tyrkernes Begjering, om at indlede Underhandlinger, vilde have nyttet Leiligheden til at forunde sine Tropper nogen Rolighed efter saamange udstandne Besværligheder. Han synes aldeles at have naaet sin Hensigt, naar man skal troe en Skrivelse fra det Brandenborgske af 16de September, i hvilken det hedder: De tyrkiske Befuldmægtigede, som vare afsendte til det russiske Hovedqvarteer, for at indlede Fredsunderhandlingerne vare ankomne dertil, under Eskorte af en Kosak=Piquet. J Berlin, hvor en Coureer fra General v. Mülling var indtruffen, troer man at vide, at Sultanen nu endelig har indseet Nødvendigheden af, at give efter for de bydende Omstændigheders Magt, og paa det indstændigste anholdt hos Repræsentanterne for de europæiske Magter om at anvende deres Mægling og bona officia for at gjøre Ende paa denne for Porten saa høist ulykkelige Krig. Han har videre erklæret sig villig til at inddrømme enhver af Ruslands Fordringer, under den eneste betingelse fra sin Side, at de russiske Hære vilde forskaane hans Hovedstad, og ikke rykke den nærmere. General Diebitsch's Svar skal have indeholdt følgende Punkter: Rusland forlanger en Summa af flere Hundrede Millioner i Krigsomkostninger; Beskyttelsesret og Overherredømme over Fyrstendømmene Moldau og Wallachiet samt over Bulgarien; fuldkommen og ubetinget Uafhængighed for Grækenland med udvidede Grændser; Afstaaelse af flere af Grev Paskewitsch erobrede faste Pladse ved det sorte Hav(om Erzerums Aftrædelse er Talen vel egentlig ikke) og endelig, saaledes som det allerede erklæredes i det russiske Manifest, fri Skibsfart fra det sorte Hav til Middelhavet og Garantie for samme. Paa den Beretning, som de tyrkiske Befuldmægtigede herover afgave til Sultanen, skal han have gientaget sin tidligere Beredvillighed, men med Hensyn til de forlangte Krigsomkostninger skal han have yttret, at han ingen Penge havde. Denne Hindring synes Grev Diebitsch imidlertid ikke at ansee for aldeles uovervindelig, da hans Jnstructioner ere beregnede paa et saadant mueligt Tilfælde og aabne ham Udveie med Hensyn til en anden Skadesløsholdelse i det mindste til at skaffe sig Garantie for de forlangte Summer indtil de virkelig ere udbetalte. Om Sultanens Forlangende om at standse Fremrykningen imod Constantinopel, har fundet Gehør eller ikke, derom meldes intet, men efter te Rygte i Semlin at dømme, har den rusnanfo. ere gjort Holdt. ov. Armee 1. siske R..